Babelscape/SREDFM huggingface dataset:
Εζεκίας Παπαϊωάννου

Ο Εζεκίας Παπαϊωάννου ήταν Ελληνοκύπριος πολιτικός. Διετέλεσε Γενικός Γραμματέας του ΑΚΕΛ και βουλευτής.
Νιζάμ αλ-Μουλκ

Ο Αμπού Αλί αλ-Χασάν αλ-Τουσί Νιζάμ αλ-Μουλκ ("Nizamülmülk", 10 Απριλίου 1018 - 14 Οκτωβρίου 1092), ήταν περσικής καταγωγής λόγιος και βεζίρης της Αυτοκρατορίας των Σελτζούκων. Ήταν επίσης για ένα σύντομο διάστημα ο μόνος ηγέτης της Αυτοκρατορίας των Σελτζούκων. Το όνομα Νιζάμ αλ-Μουλκ είναι τιμητικής φύσεως και σημαίνει η "τάξη του βασιλείου".

Γεννήθηκε σε ένα μικρό χωριό ονόματι Ραντκάν, κοντά στην Τους στην Περσία, και υπηρέτησε αρχικώς τους Γαζναβίδες σουλτάνους, γινόμενος το 1059 κυβερνήτης της επαρχίας Χορασάν.

Από το 1063, υπηρέτησε τους Σελτζούκους ως βεζίρης και παρέμεινε σε αυτή τη θέση καθόλη την περίοδο της βασιλείας των Αλπ Αρσλάν (1063–1072) και Μαλίκ Σαχ Α΄ (1072–1092). Άφησε ανεξίτηλο το σημάδι του στην οργάνωση του σελτζουκικού κυβερνητικού μηχανισμού και εξ' αυτού προέκυψε και το όνομα Νιζάμ αλ-Μουλκ. Υπήρξε πρόσωπο ζωτικής σπουδαιότητος που γεφύρωσε το πολιτικό κενό μεταξύ τόσο των Αββασιδών όσο και των διαδόχων τους Σελτζούκων με τους διάφορους αντιπάλους τους, όπως τους Φατιμίδες και τους Μπουγίδες.

Ο Νιζάμ αλ-Μουλκ υπήρξε άτομο εκπληκτικής μόρφωσης και εξαιρετικών ικανοτήτων. Ηγέτης φιλελεύθερος και οραματιστής. 

Δολοφονήθηκε από τους Ασασίνους το 1092.
Νικολά Τιανγκαγιέ

Ο Νικολά Τιανγκαγιέ (Nicolas Tiangaye, προφορά και "Τιανγκάγιε", γεν. στις 13 Σεπτεμβρίου 1956) είναι νομικός και πολιτικός από την Κεντροαφρικανική Δημοκρατία, πρωθυπουργός από τις 17 Ιανουαρίου 2013 ως τις 10 Ιανουαρίου 2014. Υπηρέτησε προηγουμένως ως επικεφαλής του Μεταβατικού Εθνικού Συμβουλίου, από το 2003 ως το 2005.
Έπειτα από την υπογραφή ειρηνευτικής συμφωνίας ανάμεσα στους αντάρτες και στην κυβέρνηση, ο Τιανγκαγιέ ορίστηκε στην πρωθυπουργία από την αντιπολίτευση και τους αντάρτες ως επιλογή τους.
Άκι Καουρισμάκι

Ο Άκι Όλαβι Καουρισμάκι ("Aki Olavi Kaurismäki" 4 Απριλίου 1957) είναι Φινλανδός σεναριογράφος και σκηνοθέτης. Έχει ύψος 1.95μ. και έχει εργαστεί επίσης ως λαντζιέρης, ταχυδρόμος και κριτικός κινηματογράφου. Ξεκίνησε την καριέρα του σκηνοθετώντας μαζί με τον αδελφό του Μίκα Καουρισμάκι. Η πρώτη του ταινία Έγκλημα και Τιμωρία (1983) ήταν μια μεταφορά του διάσημου μυθιστορήματος του Ντοστογιέφσκι στη σύγχρονη ζωή στο Ελσίνκι. Είναι γνωστός για την ταινία του Ο Ανθρωπος χωρίς παρελθόν (2002), η οποία κέρδισε το μεγάλο βραβείο στο Διεθνές Φεστιβάλ Κινηματογράφου Καννών το 2002 και ήταν υποψήφια για το Όσκαρ Καλύτερης Ξενόγλωσσης Ταινίας (2003). Ο Άκι Καουρισμάκι δεν παραβρέθηκε στην τελετή απονομής των Όσκαρ το 2003 διαμαρτυρόμενος για τον πόλεμο στο Ιράκ. Σύμφωνα με ανώνυμες πηγές, ωστόσο, ο Καουρισμάκι δεν σχεδίαζε σε καμία περίπτωση να παρακολουθήσει την τελετή, επειδή δεν μπορεί να ταξιδεύει μεγάλεις αποστάσεις χωρίς να καπνίζει .

Η πιο πρόσφατη μεγάλου μήκους ταινία του, Η Χάβρη (2011), κέρδισε 15 βραβεία σε διεθνή φεστιβάλ, ενώ ήταν υποψήφια για άλλα 18.

To 53ο Φεστιβάλ Κινηματογράφου Θεσσαλονίκης (2-12 Νοεμβρίου 2012) πραγματοποίησε αφιέρωμα στον Άκι Καουρισμάκι με καλεσμένο τον ίδιο τον σκηνοθέτη. Προβλήθηκαν 11 ταινίες του και δόθηκε συνέντευξη Τύπου.
Ομάδα Στρόναχ

Η Ομάδα Στρόναχ (γερμ. "Team Stronach"), πλήρες όνομα Ομάδα Στρόναχ για την Αυστρία (γερμ. "Team Stronach für Österreich") είναι ένα Αυστριακό πολιτικό κόμμα το οποίο ιδρύθηκε από τον Αυστρο-Καναδό επιχειρηματία Φρανκ Στρόναχ.

Στις δημοσκοπήσεις για τις εκλογές του 2013, το κόμμα συγκεντρώνει το 11% των δημοσκοπήσεων. Πέντε βουλευτές, ο Γκέρχαρντ Κέφερ του Σοσιαλδημοκρατικού Κόμματος, οι Ελίζαμπεθ Κάουφμαν-Μπρούκμπεργκερ και Κρίστοφ Χάγκεν της Συμμαχίας για το Μέλλον της Αυστρίας και οι ανεξάρτητοι Ρόμπερτ Λούγκαρ και Έριχ Τάντλερ, συμφώνησαν να γίνουν μέλη του κόμματος.

Το κόμμα υποστηρίζει την έξοδο της Αυστρίας από την ζώνη του ευρώ και την επιστροφή στο σελίνι. Σε αντίθεση με άλλα κόμματα που υπερασπίζονται την έξοδο της χώρας από το ευρώ, το κόμμα δεν είναι κατά της μετανάστευσης. Επίσης, υποστηρίζει την μείωση της γραφειοκρατίας, την υιοθέτηση σταθερού φόρου 25% σε όλα τα εισοδήματα, την κατάργηση της υποχρεωτικής στράτευσης και την υιοθέτηση προκριματικών εκλογών.

Οι διαφημίσεις του κόμματος περιλαμβάνουν δηλώσεις στήριξης από τον Μπιλ Κλίντον και τον Λάρι Κινγκ.
Νιζαρίτες

Οι Νιζαρίτες είναι κλάδος του Ισμαηλισμού, που με τη σειρά του είναι ο δεύτερος σε οπαδούς κλάδος του Σιισμού. Η θεολογία των Νιζαριτών δίνει έμφαση στην κοινωνική δικαιοσύνη, τον πλουραλισμό και την ανθρώπινη λογική μέσα στο πλαίσιο της μυστικιστικής παράδοσης του Ισλάμ. Οι Νιζαρίτες αποτελούν την πλειοψηφία των Ισμαηλιτών. Υπολογίζονται σε 15.000.000 οι Νιζαρίτες Ισμαηλίτες ανά τον κόσμο, κατοικώντας σε περισσότερες από 25 χώρες.

Η διδασκαλία των Νιζαριτών επιβεβαιώνει το ισλαμικό αξίωμα ότι «δεν υπάρχει παρά μόνο ο Ένας Θεός (Αλλάχ), και ο Μωάμεθ είναι ο Προφήτης του Θεού». Όπως όλοι οι Σιίτες, οι Νιζαρίτες πιστεύουν ότι ο γαμπρός του Μωάμεθ, Αλής, επιλέχθηκε κατόπιν θεϊκής εντολής να διαδεχθεί τον Προφήτη ως Ιμάμης (πνευματικός αρχηγός της μουσουλμανικής κοινότητας). Ο θεσμός του Ιμαμάτου συνεχίζει ως μια αδιάσπαστη χρονική αλυσίδα και φτάνει από τον Αλή και τη Φάτιμα, κόρη του Μωάμεθ και σύζυγο του Αλή, ώς τις μέρες μας, υπό την αιγίδα του πρίγκιπα-σάχη Καρίμ αλ-Χουσαϋνί (Αγά Χάν Δ'), 49ου Ιμάμη των Νιζαριτών.

Οι Νιζαρίτες είναι οι πνευματικοί απόγονοι του Χαλιφάτου των Φατιμιδών (909–1094 μ.Χ.). 

Οι διαβόητοι Ασασίνοι της εποχής των Σταυροφοριών ήταν φανατικοί Νιζαρίτες σιίτες.
Κομμουνιστικό Κόμμα Αυστρίας

Το Κομμουνιστικό Κόμμα Αυστρίας (γερμ. "Kommunistische Partei Österreichs") είναι ένα αυστριακό κομμουνιστικό κόμμα. 

Το κόμμα ιδρύθηκε το 1918 αλλά τέθηκε εκτός νόμου την περίοδο 1933-1945, όταν επικρατούσε στην Αυστρία το Αυστροφασιστικό καθεστώς και, αργότερα, η γερμανική κατοχή κατά τη διάρκεια του Β' Παγκοσμίου Πολέμου. Έπαιξε καθοριστικό ρόλο στην αντίσταση εναντίον των ναζί και του φασισμού.

Το κόμμα δεν αντιπροσωπεύεται σε εθνικό επίπεδο από το 1959, παρόλο που συμμετέχει σε κάθε εκλογική αναμέτρηση. Αφού έχασε την τελευταία έδρα που διατηρούσε σε τοπικό κοινοβούλιο το 1970 στην Στυρία, το κόμμα μετατράπηκε σε περιθωριακό κίνημα με ελάχιστη επιρροή στην πολιτική ζωή της Αυστρίας. Στις εκλογές του 2008, το κόμμα συγκέντρωσε το 0,76% των ψήφων, αρκετά χαμηλότερο από το όριο του 4% που απαιτείται για να κερδίσει εκπροσώπηση στο Εθνικό Συμβούλιο της Αυστρίας. Παρόλα αυτά, όμως, το κόμμα συγκέντρωσε το 20% των ψήφων στις τοπικές εκλογές του Γκρατς το 2003, πράγμα που διατηρήθηκε και το 2012, και το 2005 κέρδισε έδρες σε τοπικό κοινοβούλιο για πρώτη φορά ύστερα από 35 χρόνια, αφού συγκέντρωσε το 6,3% των ψήφων στην Στυρία.

Το κόμμα είναι μέλος του Κόμματος της Ευρωπαϊκής Αριστεράς.
Ένκι Μπιλάλ

Ο Ένκι Μπιλάλ ("Enki Bilal", 1951-) είναι Γάλλος δημιουργός κόμικς και σκηνοθέτης. Το πιο γνωστό του έργο είναι η Τριλογία της Νικοπόλ (Nikopol) (Η γιορτή των Αθανάτων / La Foire aux Immortels, Η Γυναίκα Παγίδα / La Femme Piège και Ισημερινό Ψύχος / Froid Équateur).
Άλμπερτ Μολ

Ο Άλμπερτ Μολ ("Albert Mol", 3 Ιανουαρίου 1917 – 9 Μαρτίου 2004) ήταν δημοφιλής Ολλανδός συγγραφέας, ηθοποιός και προσωπικότητα της τηλεόρασης, που συμμετείχε σε ταινίες και σειρές κατά τη διάρκεια της εξηντάχρονης καριέρας του.
¡Uno!

Το ¡Uno! είναι το ένατο στούντιο άλμπουμ από την αμερικανικη ροκ μπάντα Green Day, που κυκλοφόρησε στις 21 Σεπτεμβρίου 2012, από την Reprise Records. Είναι το πρώτο από τα τρία άλμπουμ της τριλογίας ¡Uno!, ¡Dos! , ¡Tré!, μια σειρά στούντιο άλμπουμς που κυκλοφόρησαν από τον Σεπτέμβριο έως τον Δεκέμβριο του 2012. Η ηχογράφηση του άλμπουμ έγινε στα Jingletown Studios της Καλιφόρνια. Το ¡Uno! έλαβε θετικές κριτικές. Έφτασε στη δεύτερη θέση του US Billboard 200 και την πρώτη εβδομάδα κυκλοφορίας του πούλησε 139.000 αντίτυπα.
Πιερίκ Βαλντιβιά

Ο Πιερίκ Βαλντιβιά είναι Γάλλος ποδοσφαιριστής, γεννημένος στις 18 Απριλίου 1988 στο Μπρον. Αγωνίζεται στην θέση του αμυντικού μέσου για λογαριασμό της ΡΚ Λανς.
Ιάκωβος Μελάς

Ο Ιάκωβος Μελάς (28 Δεκεμβρίου 1907 - 29 Ιουλίου 1976) ήταν Έλληνας γιατρός και πολιτικός από την Ιεράπετρα. Ήταν ο άνθρωπος που ίδρυσε την πρώτη ιδιωτική κλινική στο Λασίθι και ανέλαβε πρώτος Δήμαρχος της Ιεράπετρας. Ανήκε στο Λαϊκό Κόμμα.
Ζαν-Μισέλ Καβαλί

Ο Ζαν-Μισέλ Καβαλί, γεννημένος στις 13 Ιουλίου 1957 στο Προπριάνο, είναι παλιός Γάλλος ποδοσφαιριστής και νυν προπονητής. Ο γιος του Ζοάν Καβαλί είναι επαγγελματίας ποδοσφαιριστής.
Ζαν-Φρανσουά Σαρμπονιέ

Ο Ζαν-Φρανσουά Σαρμπονιέ είναι παλαιός Γάλλος ποδοσφαιριστής, γεννημένος στις 18 Ιανουαρίου 1959 στη Λυών. Αγωνιζόταν στην θέση του μέσου.
Κωνσταντίνος Παπαναγιώτου

Ο Κωνσταντίνος Παπαναγιώτου (Πάτρα, 1940), είναι Έλληνας νομικός και πολιτικός.
TD Garden

Το TD Garden είναι ένα γήπεδο πολλαπλών χρήσεων στη Βοστώνη των ΗΠΑ. Πήρε το όνομά του από το χορηγό του, την TD Bank, NA και συχνά αναφέρεται απλά από τους τοπικούς κατοίκους ως The Garden, The Fleet Center, ή Boston Garden. Παλαιότερα ήταν γνωστό ως FleetCenter και Shawmut Center. Η TD Bank, NA έχει τον έλεγχο των δικαιωμάτων ονοματοδοσίας του γηπέδου από το 2005, και η αρένα ονομάζονταν TD Banknorth Garden μέχρι και στις 16 Ιουλίου του 2009. 

Το TD Garden είναι η έδρα των Μπόστον Σέλτικς του NBA και των Μπόστον Μπρούινς του National Hockey League. Ανήκει στην Delaware North, της οποίας ο διευθύνων σύμβουλος, Jeremy Jacobs, είναι ιδιοκτήτης των Μπόστον Μπρούινς. Στο γήπεδο διεξάγεται το ετήσιο κολεγιακό τουρνουά χόκεϊ Beanpot, και επίσης φιλοξενεί το ετήσιο Πρωτάθλημα Χόκεϊ της Ανατολής.
Moda Center

Το Moda Center, πρώην Ρόουζ Γκάρντεν (Rose Garden), επίσης γνωστό και ως "Arena Rose Garden", είναι κλειστός αθλητικός χώρος στο Πόρτλαντ των Ηνωμένων Πολιτειών. Χρησιμοποιείται για μεγάλες εσωτερικές εκδηλώσεις όλων των ειδών, συμπεριλαμβανομένων αγώνων μπάσκετ, χόκεϊ επί πάγου, ροντέο, τσίρκα, συνέδρια, παραστάσεις παγοδρομίας, συναυλίες, και δραματικές παραγωγές. Ο χώρος έχει χωρητικότητα 19.980 θεατών, όταν φιλοξενεί αγώνες μπάσκετ, και μικρότερη για άλλες εκδηλώσεις. Η αρένα είναι εξοπλισμένη με προηγμένα συστήματα ήχου και άλλες ανέσεις. 

Ανήκει στην "Vulcan Α.Ε.", μια εταιρία που ανήκει στον Πολ Άλεν, και σήμερα διοικείται από την "Anschutz Entertainment Group" και την "AEG Live". Ο κύριος ενοικιαστής είναι η ομάδα του NBA Πόρτλαντ Τρέιλ Μπλέιζερς, που επίσης ανήκει στον Πολ Άλεν. Άλλος ενοικιαστής του κτιρίου είναι η ομάδα χόκεϋ Portland Winterhawks της Western Hockey League, η οποία μοιράζει το πρόγραμμα της με το διπλανό γήπεδο Memorial Coliseum. Εκτός από τους Μπλέιζερς και τους Winterhawks, διάφορες άλλες επαγγελματικές αθλητικές ομάδες, και η ομάδα μπάσκετ των ανδρών του Portland State University, είτε παίζουν εντός έδρας αγώνες στο Ρόουζ Γκάρντεν, ή το έχουν πράξει στο παρελθόν. Επιπλέον, είναι ένας δημοφιλής χώρος για συναυλίες και άλλες καλλιτεχνικές παραγωγές.

Η κατασκευή του Ρόουζ Γκάρντεν ξεκίνησε το 1993, και η αρένα άνοιξε στις 12 Οκτωβρίου του 1995. Η κατασκευή κόστισε 262 εκατομμύρια δολάρια και χρηματοδοτήθηκε με κεφάλαια από διάφορες πηγές, συμπεριλαμβανομένης της πόλης του Πόρτλαντ, της προσωπική περιουσία του Πολ Άλεν, και 155 εκατομμύρια δολάρια από ομόλογα που εκδόθηκαν από μια κοινοπραξία αμοιβαίων κεφαλαίων και ασφαλιστικές εταιρείες. Αυτά τα ομόλογα έγιναν η αιτία πτώχευσης το 2004 στην οποία η Oregon Arena Corporation, η εταιρεία στην οποία ανήκε η αρένα κατά τη χρονική στιγμή, εκχώρησε την ιδιοκτησία του Ρόουζ Γκάρντεν, αντί της αποπληρωμής των ομολόγων σύμφωνα με τους όρους πληρωμής. Ο Πολ Άλεν αργότερα επαναγόρασε την αρένα από τους πιστωτές το 2007.
Φιλόθεος Βουζουνεράκης

Ο Φιλόθεος Βουζουνεράκης ή κατά σειρά Φιλόθεος Β΄ (Ιεράπετρα, 1927 - κοντά στο Κουτσουνάρι Ιεράπετρας, 16 Δεκεμβρίου 1993) ήταν Μητροπολίτης Ιεραπύτνης και Σητείας από το 1960 ως τον αδόκητο θάνατό του, σε τροχαίο δυστύχημα που έγινε υπό μυστηριώδεις συνθήκες το 1993.
Κριστόφ Ντελμότ

Ο Κριστόφ Ντελμότ, γεννημένος στις 9 Ιουνίου 1969 στην Κομίν (Βέλγιο), είναι Γαλλο-Βέλγος πρώην ποδοσφαιριστής, ο οποίος αγωνιζόταν στην θέση του αμυντικού.

Αφού διετέλεσε βοηθός προπονητή του Ζαν-Γκι Βαλέμ στην ΡΚ Λανς το διάστημα μεταξύ 2008 και 2010, έγινε προπονητής της ηλικιακής κατηγορίας U-19 της Ολιμπίκ Λυών τον Ιούλιο του 2011.
Σεμπαστιάν Γκριμαλντί

Ο Σεμπαστιάν Γκριμαλντί, γεννημένος στις 10 Σεπτεμβρίου 1979 στο Ζιβόρ της Γαλλίας, είναι Γάλλος ποδοσφαιριστής, ο οποίος αγωνίζεται ως κεντρικός αμυντικός στην κυπριακή ομάδα του ΑΠΟΠ Κινύρα Πέγειας από το 2008. Έχει ύψος 1,88 μέτρα και βάρος 81 κιλά.
Φόξμπορο

Το Φόξμπορο (αγγλικά: "Foxborough") είναι πόλη στην κομητεία Νόρφολκ, στην Μασαχουσέτη των ΗΠΑ. Βρίσκεται περίπου 22 μίλια (35 χλμ) νοτιοδυτικά της Βοστώνης και 18 μίλια (29 χλμ) βορειοανατολικά της Πρόβιντενς (Ρόουντ Άιλαντ). Ο πληθυσμός της σύμφωνα με την απογραφή του 2010 ήταν 16.865 κάτοικοι. Η πόλη είναι περισσότερο γνωστή ως η τοποθεσία του Σταδίου Τζιλέτ, που είναι η έδρα της ομάδας του NFL, Νιου Ίνγκλαντ Πάτριοτς και της ποδοσφαιρικής ομάδας του MLS Νιου Ίνγκλαντ Ρεβολούσιον. Αν και το "Foxborough" είναι η επίσημη ονομασία της πόλης, το εναλλακτικό "Foxboro" χρησιμοποιείται επίσης συχνά. Η πόλη ιδρύθηκε το 1704.
Α.Ο. Ολυμπιονίκης Αρχαίας Ολυμπίας

Ο Α.Ο. Ολυμπιονίκης Αρχαίας Ολυμπίας είναι ελληνικό αθλητικό σωματείο που δραστηριοποιείται στην Αρχαία Ολυμπία, στο Νομό Ηλείας, όπου και βρίσκεται η αγωνιστική του έδρα, το Κλειστό Γυμναστήριο Αρχαίας Ολυμπίας.

Επίσημο έτος ίδρυσής του είναι το 1990. Ιδρυτές του Ομίλου με την σημερινή του ονομασία ήταν ο Άγγελος Λιάγκουρας, Έφορος Ζ’ Εφορίας Αρχαιοτήτων Αρχαίας Ολυμπίας, η σύζυγός του Μαίρη Λιάγκουρα, Γυμνασιάρχης Αρχαίας Ολυμπίας και ο Γυμναστής του Γυμνασίου Αρχαίας Ολυμπίας Νίκος Τουλούδης.

Διατηρεί τμήματα καλαθοσφαίρισης όλων των ηλικιακών ομάδων, όπως επίσης, πετοσφαίρισης, ακροβατικής ρυθμικής γυμναστικής, τέννις και ζίου-ζίτσου, ενώ το 2016 προστέθηκαν δύο ακόμα αθλήματα, το ποδόσφαιρο 5x5 και ο στίβος.

Ο Όμιλος έχει ως σύνθημά του το «Παίδεψε το μυαλό, άσκησε το σώμα», ανάλογο με το αρχαίο ελληνικό ρητό «νους υγιής εν σώματι υγιή», προάγοντας την άμιλλα και την καλλιέργεια του ήθους στους αθλητές του και γενικότερα.
Mercedes-Benz SSK

Το Mercedes-Benz SSK ήταν ένα σπορ αυτοκίνητο υψηλών επιδόσεων, που παρήχθη από τη γερμανική αυτοκινητοβιομηχανία Mercedes-Benz, μεταξύ του 1928 και του 1932, σε μόλις 36 αντίτυπα, και από αυτά τα μισά ως αγωνιστικά. Η ονομασία SSK είναι μια συντομογραφία του Super Sport Kurz, γερμανικά για το «Sport Super Short». Μάλιστα ήταν το τελευταίο που μοντέλο που δημιούργησε ο Φέρντιναντ Πόρσε για την Mercedes-Benz, πριν αποχωρήσει και ιδρύσει τη δική του εταιρεία, που φέρει το όνομά του. Οι κορυφαίες επιδόσεις της SSK και οι πολλές ανταγωνιστικές επιτυχίες της, το έκαναν να θεωρείται ένα από τα καλύτερα σπορ αυτοκίνητα της εποχής του.
Σου Γκάρντνερ

Η Σου Γκάρντνερ (αγγλικά: "Sue Gardner", 11 Μαΐου 1967) ήταν η εκτελεστική διευθύνουσα σύμβουλος του Ιδρύματος Wikimedia στο Σαν Φρανσίσκο έως τον Μάιο του 2014 όταν και αντικαταστάθηκε από την Λίλα Τρέτικοφ, και πρώην διευθύντρια του ιστοχώρου και των διαδικτυακών εμπορικών παραρτημάτων του Canadian Broadcasting Corporation.

Το 2012, κατατάχθηκε ως η 70η πιο ισχυρή γυναίκα στον κόσμο από το Forbes magazine. Γίνεται ιδιαίτερη αναφορά στο γεγονός ότι αυτή "...συντόνισε το ημερήσιο blackout της Wikipedia ως πράξη διαμαρτυρίας ενάντια στο SOPA".
Πλάτρες

Η Πλάτρες είναι κοινότητα της επαρχίας Λεμεσού στην Κύπρο.
¡Dos!

Το ¡Dos! είναι το δέκατο άλμπουμ του πανκ ροκ συγκροτήματος Green Day. Το άλμπουμ κυκλοφόρησε στις 9 Νοεμβρίου 2012 στην Αυστραλία, στις 12 Νοεμβρίου στο Ηνωμένο Βασίλειο και στις 13 Νοεμβρίου στη Αμερική απο την Reprise Records. Είναι το δεύτερο άλμπουμ από την τριλογία ¡Uno!, ¡Dos!, ¡Tré!. Το ¡Dos! χαρακτηρίστηκε ως garage ροκ. Έλαβε γενικά θετικές κριτικές, χάρις στο δυναμικό στυλ του και τα πιασάρικα τραγούδια του. Έκανε το ντεμπούτο του στο νούμερο εννέα στο Billboard 200, και μέσα σε μια βδομάδα πούλησε 69.000 αντίτυπα στις Ηνωμένες Πολιτείες.
Virtaal

Το Virtaal είναι ένα εργαλείο μετάφρασης με υποβοήθηση υπολογιστή γραμμένο στη γλώσσα προγραμματισμού Python. Είναι ελεύθερο λογισμικό που αναπτύχθηκε και συντηρείται από το Translate.org.za.

Το Virtaal δημιουργήθηκε χρησιμοποιώντας το πακέτο εργαλείων μετάφρασης που του επιτρέπει να επεξεργαστεί έναν αριθμό από μεταφράσεις και μορφές τοπικοποίησης.
Τζον Χέιτινγκα

O Τζον Χέιτινγκα είναι Ολλανδός ποδοσφαιριστής και γεννήθηκε στις 15 Νοεμβρίου 1983 στην πόλη Άλφεν αν ντεν Ράιν στην δυτική Ολλανδία, αγωνίζεται ως αμυντικός στην Φούλαμ ΦΚ και είναι διεθνής με την Εθνική Ολλανδίας. Τη σεζόν 2007-08 ανακηρύχθηκε Ποδοσφαιριστής της χρονιάς για την Ολλανδία
Απαγωγό νεύρο

μικρογραφία|300px|Απαγωγό νεύρο
Τα απαγωγό νεύρο είναι κινητικό νεύρο του οποίου η λειτουργία συνίσταται στην κίνηση των ανθρώπινων ματιών και την πραγμάτωση της στροφής του βλέμματος προς τα έξω. Νευρώνει τον έξω ορθό μυ του ματιού. 

O πυρήνας του βρίσκεται στη γέφυρα, σε κοντινή απόσταση από εκείνον του προσωπικού νεύρου. Είναι μικρός κινητικός πυρήνας, κοντά στην τέταρτη κοιλία, κάτω ακριβώς από το προσωπικό λοφίδιο. Το νεύρο αναδύεται από την οπίσθια γεφυρική αύλακα, δεξιά και αριστερά από τη μέση γραμμή και πορεύεται αρχικά στη δεξαμενή της γέφυρας και μετά αφού διέλθει μεταξύ της κορυφής του λιθοειδούς οστού και του σφηνολιθοεϊδούς συνδέσμου, φέρεται στο σηραγγώδη κόλπο, τον οποίο και διασχίζει. Το νεύρο μπαίνει στον οφθαλμικό κόγχο του από το υπερκόγχιο σχίσμα και νευρώνει έναν και μόνο μυ (τον έξω) του βολβού.
Ζάλγκιρις Αρένα

Η Ζάλγκιρις Αρένα (διεθνώς: "Žalgiris Arena", λιθουανικά: "Žalgirio Arena") είναι ένα κλειστό γήπεδο πολλαπλών χρήσεων στο Κάουνας της Λιθουανίας. Ο χώρος βρίσκεται σε ένα νησί του ποταμού Νέμαν και πρόκειται για το μεγαλύτερο κλειστό στάδιο σε χώρα της Βαλτικής. Η μέγιστη δυνατή χωρητικότητας του για αγώνες μπάσκετ είναι 15.688, όπως και 16.160 θέσεις για συναυλίες.

Το Ζάλγκιρις Αρένα αντικατέστησε το Kaunas Sports Hall (Kauno sporto halė) και το διαχειρίζεται ο όμιλος ŪBIG Investments Group, ένα υποκατάστημα της εμπορικής τράπεζας Ukio που ανήκει στον Λιθουανό επιχειρηματία Βλαντιμίρ Ρομανόφ. Το 2011 φιλοξένησε αγώνες πλέι-οφ και τον τελικό του 37ου Ευρωπαϊκού Πρωταθλήματος Καλαθοσφαίρισης.
Alcohol Is Free

Το Alcohol Is Free (ελληνικά: Το Αλκοόλ Είναι Δωρεάν) είναι το τραγούδι το οποίο εκπροσώπησε την Ελλάδα στον ευρωπαϊκό διαγωνισμό τραγουδιού της Γιουροβίζιον το 2013 στη Σουηδία. Στον ελληνικό τελικό της Γιουροβίζιον, το τραγούδι βγήκε πρώτο με ποσοστό 48%. Στον τελικό της Γιουροβίζιον κατατάχθηκε το τραγούδι στην 6η θέση με 152 βαθμούς ανάμεσα στην Ρωσία η οποία ήταν στην 5η θέση με 174 βαθμούς και στην Ιταλία η οποία ήταν στην 7η θέση με 126 βαθμούς.
Χαλιφάτο της Κόρδοβας

Το Χαλιφάτο της Κόρδοβας ή Κορδούης (929-1031 μ.Χ., αραβικά: خلافة قرطبة) ήταν μουσουλμανικό σουνιτικό κράτος που τα εδάφη του περιελάμβαναν την Ιβηρική Χερσόνησο (αλ-Ανταλούς των μουσουλμάνων) και τμήμα της Βόρειας Αφρικής. Πρωτεύουσά του ήταν η πόλη Κόρδοβα. Η περίοδος ύπαρξής του χαρακτηρίστηκε από εκπληκτικές επιτυχίες στον πολιτιστικό και εμπορικό τομέα. Πολλά από τα αριστουργήματα της ισλαμικής Ιβηρικής κατασκευάστηκαν εκείνη την περίοδο, μεταξύ των οποίων και το περίφημο Μεγάλο Τζαμί της Κόρδοβας.
One Hot Minute

Το One Hot Minute είναι ο έκτος δίσκος των Red Hot Chili Peppers. Κυκλοφόρησε στις 12 Σεπτεμβρίου του 1995 από την Warner Bros. Records. Η επιτυχία του προηγούμενου άλμπουμ τους Blood Sugar Sex Magik έκανε τον κιθαρίστα Τζων Φρουσιάντε να μην νιώθει άνετα με αποτέλεσμα να παραιτηθεί στα μέσα της περιοδείας τους το 1992. Οι Red Hot Chili Peppers στην αρχή αρκέστηκαν με τον Arik Marshall και αργότερα με τον Jesse Tobias αλλά στο τέλος επέλεξαν τον Dave Navarro των Jane's Addiction και μπήκαν στο στούντιο The Sound Factory και άρχισαν να ηχογραφούν κομμάτια. Τα κομμάτια ήταν αρκετά σκοτεινά καθώς κύριο θέμα τους ήταν η χρήση ναρκωτικών, η κατάθλιψη και ο θυμός. Την περίοδο αυτή άρχισε ξανά την χρήση ναρκωτικών, μετά από 5 χρόνια αποχής, ο Anthony Kiedis. Παρά τα τρία πετυχημένα single και το νούμερο 4 στα charts το άλμπουμ θεωρήθηκε αποτυχημένο καθώς πούλησε λιγότερο από τα μισά αντίτυπα που είχε πουλήσει το Blood Sugar Sex Magik. Τα singles ήταν τα Warped, My Friends, Aeroplane, Shallow Be Thy Game και Coffee Shop. Ήταν το δεύτερο άλμπουμ στο οποίο παραγωγός ήταν ο Rick Rubin.
Εμιράτο της Κόρδοβας

Το Εμιράτο της Κόρδοβας ήταν ένα ανεξάρτητο εμιράτο στην Ιβηρική Χερσόνησο μεταξύ του 756 και του 929, με πρωτεύουσα την Κόρδοβα.

Μετά την κατάκτηση της Ισπανίας από τους Ομεϋάδες την περίοδο 711-718, η Ιβηρική Χερσόνησος αποτέλεσε τη νέα επαρχία του Χαλιφάτου των Ομεϋαδών. Οι κατακτητές της Ισπανίας όρισαν ως πρωτεύουσά τους την Κορδούη (Κόρδοβα) και έλαβαν από τον Ομεϋάδα χαλίφη της Δαμασκού τον τίτλο του βαλή ή εμίρη.

Το 756 ο Αμπντ αρ-Ραχμάν Α΄ αγνόησε τους Αββασίδες χαλίφηδες της Βαγδάτης και έγινε ανεξάρτητος εμίρης της Κόρδοβας. Μετά την πτώση των Ομεϋαδών από τη θέση του χαλίφη το 750, βρισκόταν για έξι χρόνια υπό καταδίωξη. Σκοπεύοντας να ξανακερδίσει κάποια θέση εξουσίας, νίκησε τους υπάρχοντες ισλαμιστές κυβερνήτες στην περιοχή της Ισπανίας, οι οποίοι είχαν αψηφήσει την παλαιά Αρχή των Ομεϋαδών, ενώνοντας τις διάφορες τοπικές ηγεμονίες σε ένα εμιράτο. Παρόλα αυτά, αυτή η πρώτη ενοποίηση της αλ-Άνταλους χρειάστηκε επιπλέον 25 έτη μέχρι την τελείωσή της (Τολέδο, Σαραγόσα, Παμπλόνα, Βαρκελώνη, κλπ.).

Για τον επόμενο ενάμιση αιώνα, οι απόγονοι του αρ-Ραχμάν συνέχισαν ως εμίρηδες της Κόρδοβας, έχοντας τυπικά τον έλεγχο επί της υπόλοιπης αλ-Ανταλούς και κάποιες φορές ακόμα και σε τμήματα της Βόρειας Αφρικής.
Ελληνικό στρατιωτικό κοιμητήριο του Πίροτ

Το Ελληνικό στρατιωτικό κοιμητήριο του Πίροτ βρίσκεται στην πόλη Πίροτ "(Pirot)" της Σερβίας κοντά στα Σερβο-Βουλγαρικά σύνορα. Στο νεκροταφείο είναι θαμμένοι 358 Έλληνες αξιωματικοί και στρατιώτες από την Πάτρα και την 3η Μεραρχία που πολέμησε στον Α' παγκόσμιο πόλεμο στο πλευρό της Αντάντ. Στην είσοδο του κοιμητηρίου έχει στηθεί μνημείο, έργο του Αντώνη Σώχου, με έξοδα της Ελληνικής κυβέρνησης.

Το 1918-1919 η 3η Μεραρχία Πατρών προελαύνοντας έφτασε στο Πίροτ, όπου και αναπτύχθηκε στα Σερβο-βουλγαρικά σύνορα, με σκοπό να αποτρέψει ενδεχόμενη επιθετική κίνηση των Βουλγάρων. Εκεί πολλοί στρατιώτες πέθαναν από τις κακουχίες και την ισπανική γρίπη και τάφηκαν σε διάφορα νεκροταφεία της περιοχής. Τα οστά τους συνέλεξε η Κατερίνα Λεβαντή, Ελληνίδα παντρεμένη στο Πίροτ, και τα μετέφερε σε κοινό χώρο δημιουργώντας το συγκεκριμένο κοιμητήριο. 

Με αποφάσεις του δημοτικού συμβουλίου του Πίροτ το 1924 και το 2004 το νεκροταφείο είναι Ελληνικό έδαφος, έχει παραχωρηθεί στο Ελληνικό κράτος και συντηρείται από αυτό.
Ράιαν Μέντες ντα Γκράσα

Ο Ράιαν Μέντες ντα Γκράσα, γεννημένος στις 8 Ιανουαρίου 1990 στο Μιντέλο του Πράσινου Ακρωτηρίου, είναι Καποβερντιανός ποδοσφαιριστής, ο οποίος αγωνίζεται στην θέση του επιθετικού για λογαριασμό της Λιλ ΟΣΚ.
Ασοσιασιόν Σπορτίβ ντε Βιλερμπάν Εβέιγ Λιονναί

Η Ασοσιασιόν Σπορτίβ ντε Βιλερμπάν Εβέιγ Λιονναί ή ΑΣΒΕΛ είναι γαλλικός αθλητικός σύλλογος με έδρα την Βιλερμπάν. Διαθέτει δέκα, περίπου, αθλητικά τμήματα, των οποίων το πλέον γνωστό είναι αυτό της καλαθοσφαίρισης, η ΑΣΒΕΛ Λυών-Βιλερμπάν, η οποία έχει στεφθεί 17 φορές πρωταθλήτρια Γαλλίας.
Out in L.A.

To Out in L.A. είναι άλμπουμ με σπάνια τραγούδια από τους Red Hot Chili Peppers. Κυκλοφόρησε την 1η Νοεμβρίου του 1994 από την ΕΜΙ. Τα τραγούδια ποικίλουν καθώς υπάρχουν από remix μέχρι demos. Περιέχει το τραγούδι "Blues for Meister" το μόνο που ηχογραφήθηκε με τους DeWayne McKnight(κιθάρα) και D.H. Peligro (ντραμς) στο line-up του συγκροτήματος. 2 τραγούδια το "Stranded" και το "Flea Fly" ήταν από την εποχή που το συγκρότημα ακόμα ονομαζόταν
Tony Flow And The Miraculously Majestic Masters Of Mayhem.Στα demo παραγωγός ήταν ο ντράμερ Spit Stix.

Υπάρχουν αρκετά λάθη στους χρόνους των τραγουδιών στο οπισθόφυλλο του άλμπουμ π.χ."Flea Fly" 1:37 ενώ κανονικά 0:39
Live Rare Remix Box

To Live Rare Remix Box είναι ένα box set από τους Red Hot Chili Peppers.

Κυκλοφόρησε στις 24/02/1994. Περιείχε 3 CD's,το Live με live τραγούδια,το Rare
με σπάνια και το Remix με remix τραγουδιών.

Κυκλοφόρησε από την Warner Bros. Records με σκοπό να έχουν οι θαυμαστές της μπάντας κάτι να ασχολούνται μέχρι την κυκλοφορία του One Hot Minute.
Ραϋμόνδος Δ΄ της Τουλούζης

Ο Ραϋμόνδος Δ΄ της Τουλούζης ή Ραϋμόνδος του Σαιν Ζιλ ("Raymond IV de Toulouse", 1042 – 28 Φεβρουαρίου 1105), ήταν Κόμης της Τουλούζης, Δούκας της Ναρμπόν, Μαργράβος της Προβηγκίας και ο πρώτος Κόμης της Τρίπολης (1102 - 1105), ήταν επίσης και ένας εκ των ηγετών στην Α΄ Σταυροφορία. Ο Ραϋμόνδος Δ΄ ήταν δεύτερος γιος του Πονς της Τουλούζης και της δεύτερης συζύγου του Αλμοδίας της Μαρς. Δέχτηκε την πόλη Σαιν Ζιλ και τον τίτλο του "Κόμη" από τον πατέρα του, εκτόπισε την ανεψιά του Φιλίππη της Τουλούζης κόρη του μεγαλύτερου αδελφού του Γουλιέλμου Δ΄ της Τουλούζης και κληρονόμησε την Τουλούζη (1094). Την ίδια χρονιά πέθανε και ο Γουλιέλμος Βερτράνδος της Προβηγκίας (1094), κληρονόμησε τον τίτλο του Μαγδράβου της Προβηγκίας. Ένα παπικό διάταγμα (22 Ιουλίου 1096) τον αποκαλεί "Ραϋμόνδος, κόμης της Νιμ, της Τουλούζης, της Ρουέργκ και Μαγδράβος της Προβηγκίας".
Λουίζα Μέι Άλκοτ

Η Λουίζα Μέι Άλκοτ (Louisa May Alcott, 29 Νοεμβρίου 1832 - 6 Μαρτίου 1888) ήταν Αμερικανίδα συγγραφέας.

Γεννήθηκε στις 29 Νοεμβρίου του 1832 στην Πενσυλβάνια των ΗΠΑ. Μαζί με τις τρεις αδελφές της, Άννα, Ελίζαμπεθ και Μέι εκπαιδεύτηκαν από τον πατέρα τους, τον φιλόσοφο και δάσκαλο Μπρόνσον Άλκοτ. Μεγάλωσαν με τα χριστιανικά «πιστεύω» της μητέρας τους, Αμπιγκέιλ Μέι. Η συγγραφέας πέρασε τα παιδικά της χρόνια στη Βοστόνη και στο Κόνκορντ, μεγάλωσε σαν την πρωταγωνίστρια της, την Τζόζεφιν Μάρτς, παίζοντας όπως τα αγόρια. Η μικρή Λουΐζα είχε πάθος για τη γραφή, είχε πλούσια φαντασία και έλεγε ιστορίες στις αδελφές. Έκανε θεατρικές παραστάσεις στο αχυρώνα του σπιτιού τους, που συνήθως έπαιζε το κακό ρόλο ή την κακιά βασίλισσα.
Η καριέρα της ξεκίνησε με την ποίηση και σύντομες ιστορίες σε περιοδικά. Σε ηλικία 22 ετών κυκλοφορεί το πρώτο της βιβλίο "Flower Fables", δηλαδή "Μύθοι λουλουδιων". Στη συνέχεια, έκανε βιβλίο τις επιστολές της που έστελνε στο σπίτι της, όταν δούλευε ως νοσοκόμα στον εμφύλιο πόλεμο,οπου αρρώστησε και 
έγραψε το βιβλίο "Ιστορίες νοσοκομείου". Το 1867, ο εκδότης της Τόμας Νάιλς της ζήτησε να γράψει ένα μυθιστόρημα για κορίτσια. Από τον Μάιο μέχρι τον Ιούλιο του 1868, έγραψε το κλασικό μυθιστόρημα «Μικρές Κυρίες», βασισμένο σε προσωπικές της εμπειρίες. Άλλα έργα της είναι τα "Ένα ρομαντικό κορίτσι", "Μικροί κύριοι", "Τα αγόρια της Τζο","Οι Μικρές κυρίες παντρεύονται", "Το παιδί του τσίρκου", "Τα οκτώ ξαδέρφια" και τα "Διαθέσεις", "Εργασία" και "Ενας μεφιστοφελής του καιρού μας", τα τρία τελευταία όμως δεν είχαν τόση απήχηση.
Η Άλκοτ έγραψε πάνω από 30 βιβλία. 

Στις 6 Μαρτίου του 1888 άφησε την τελευταία της πνοή, δυο μέρες μετά από τον θάνατο του πατέρα της. Τάφηκε στο Κόνκορντ. Έχει διακριθεί ως συγγραφέας, αν και ονειρευόταν να γίνει ηθοποιός.
Σαμπέρ Κελιφά

Ο Σαμπέρ Κελιφά (γεννημένος στις 14 Οκτωβρίου 1986) είναι Τυνήσιος διεθνής ποδοσφαιριστής ο οποίος αγωνίζεται ως επιθετικός για λογαριασμό της γαλλικής Εβιάν-Τονόν-Γκαγιάρ.
Αντρέ-Λουί Ντεμπιέρν

Ο Αντρέ-Λουί Ντεμπιέρν (γαλλικά: "André-Louis Debierne", 14 Ιουλίου 1874 – 31 Αυγούστου 1949) ήταν Γάλλος χημικός και θεωρείται ως αυτός που ανακάλυψε το χημικό στοιχείο ακτίνιο.

Ο Ντεμπιέρν σπούδασε στην Ανώτατη Σχολή Φυσικοχημείας στο Παρίσι. Ήταν μαθητής του Σαρλ Φριντέλ, στενός φίλος των Πιερ Κιουρί και Μαρίας Κιουρί με των οποίων τη δουλειά συσχετιζόταν και ο ίδιος. Το 1899 ανακάλυψε το ραδιενεργό στοιχείο ακτίνιο, ως αποτέλεσμα συνέχειας της εργασίας των Κιουρί πάνω στο ορυκτό ουρανινίτης.

Μετά τον θάνατο του Πιερ Κιουρί το 1906,ο Ντεμπιέρν βοήθησε τη Μαρία Κιουρί να συνεχίσει και εργάστηκε μαζί της στη διδασκαλία και την έρευνα.

Το 1910, αυτός και η Μαρία Κιουρί κατάφεραν να απομονώσουν το ράδιο σε μεταλλική μορφή και σε ορατή ποσότητα. Όμως δεν το διατήρησαν σε μεταλλική μορφή. Έχοντας αποδείξει την ύπαρξη του μετάλλου ως προϊόν επιστημονικής περιέργειας, το μετέτρεψαν εκ νέου στην αρχική του μορφή, πάνω στην οποία συνέχισαν τις έρευνες τους.

Κατηγορία:Γάλλοι χημικοί
Κατηγορία:Γάλλοι πανεπιστημιακοί
Κατηγορία:Χημικοί του 19ου αιώνα
Κούλα Πράτσικα

Η Κούλα Πράτσικα (Πάτρα, 24 Νοεμβρίου 1899 - Αθήνα, 26 Ιανουαρίου 1984) ήταν Ελληνίδα χορεύτρια καθηγήτρια ρυθμικής και χορού και χορογράφος. Συμμετείχε σε πολλές παραστάσεις στην Ελλάδα αλλά και στο εξωτερικό, πρωτοπόρος στον χώρο της. 

Καταγόταν από παλιά οικογένεια της Πάτρας, Οικογένεια Πράτσικα, ήταν κόρη του Παναγιώτη Πράτσικα και της Καλλιόπης Ναούμ, αδέλφια της ήταν οι Χρήστος, Ειρήνη και Ανδρέας. Από μικρή βρέθηκε στην Αθήνα όπου τελείωσε το Αρσάκειο κι έπειτα σπούδασε γυμναστική και ρυθμική στο Χελλεράου-Λάξενμπουργκ της Αυστρίας. 

Πρώτη της παράσταση ήταν το 1927 στις «Δελφικές εορτές» του Σικελιανού. 

Το 1930 άνοιξε δική της "σχολή χορού γυμναστικής και ρυθμικής", το 1937 πρόσθεσε και τμήμα επαγγελματικής κατάρτισης χοροδιδασκάλων έως το 1973 που την δώρισε στο ελληνικό κράτος , η σχολή λειτουργεί ακόμα και σήμερα σαν "Κρατική Σχολή Ορχηστικής Τέχνης ".

Το 1936 ήταν η πρωθιέρεια που άναψε την ολυμπιακή φλόγα για τους ολυμπιακούς αγώνες του Βερολίνου. 

Τιμήθηκε με τα μετάλλια του "Πολέμου 1940-41", του "Ελληνικού Ερυθρού Σταυρού" , της "Αρχιεπισκοπής Αθηνών", με τον "Ταξιάρχη Εποποιίας" , με δίπλωμα και μετάλλιο «Vermeil» της πόλης του Παρισιού, και με το βραβείο της Ακαδημίας Αθηνών.
The Cleveland Show

Το The Cleveland Show είναι σειρά κινουμένων σχεδίων αμερικάνικης παραγωγής του δημιουργού του Family Guy και του American Dad! Seth MacFarlane. Άρχισε να προβάλλεται το 2009 στο Fox και συνεχίστηκε μέχρι τον Μάη 2013, όπου βρίσκεται στην 4η και τελευταία σεζόν.
Η σειρά μοιάζει με το Family Guy, αλλά έχει μικρότερο αριθμό επεισοδίων και οι χαρακτήρες ελάχιστα διαφέρουν στην εμφάνισή τους. Το ευχάριστο είναι ότι περιστασιακά, εμφανίζονται χαρακτήρες απ' το Family Guy σε ρόλους έκπληξη.
Δημήτριος Καλούδης

Ο Δημήτριος Καλούδης του Σπυρίδωνος και της Βαρβάρας (27 Μαΐου 1929 - 8 Δεκεμβρίου 2016) ήταν Έλληνας δικηγόρος και πολιτικός.
Η 2α Μαΐου 1808

Το έργο Η 2α Μαΐου 1808, γνωστό και ως Η έφοδος των Μαμελούκων, είναι πίνακας που δημιούργησε ο Ισπανός ζωγράφος και χαράκτης Φρανθίσκο Γκόγια το 1814. Ο πίνακας απεικονίζει μία σκηνή που εκτυλίχθηκε κατά την Εξέγερση της δευτέρας Μαΐου του 1808 στο Calle de Alcalá κοντά στην πλατεία Πουέρτα ντελ Σολ της Μαδρίτης. Μαζί με το "ταίρι" του, τον πίνακα Η 3η Μαΐου 1808, εκτίθεται στο Μουσείο ντελ Πράδο, στη Μαδρίτη.
Haunting the Chapel

Haunting the Chapel είναι ο τίτλος του EP σινγκλ του αμερικανικού Thrash Metal συγκροτήματος Slayer, το οποίο κυκλοφόρησε τον Αύγουστο του 1984 μέσω της δισκογραφικής εταιρείας Metal Blade Records.
Βαλ Πουστερία

μικρογραφία|Οι οκτώ περιφέρειες του Νοτίου Τιρόλου, η Βαλ Πουστερία καταλαμβάνει το ανατολικότερο κομμάτι, χρωμματισμένο με πορτοκαλί.
Η Βαλ Πουστερία (ιτ. "Val Pusteria", γερμ. "Pustertal") είναι κοιλάδα των Άλπεων, η οποία διοικητικά ανήκει στο Νότιο Τιρόλο. Η Κοιλάδα της Πουστερίας αποτελεί τη μεγαλύτερη σε έκταση από τις οκτώ διοικητικές περιφέρειες του Νοτίου Τιρόλου· διαιρείται σε 26 δήμους, με πρωτεύουσά το Μπρούνικο.
Αυτοκρατορία των Σιχ

Η Αυτοκρατορία των Σιχ ήταν μεγάλη δύναμη στην ινδική υποήπειρο για το μισό του 19ου αιώνα, αναδυόμενη υπό την ηγεσία του μαχαραγιά Ραντζίτ Σινγκ, που κατέλαβε τη Λαχώρη το 1799 και ίδρυσε μια αυτοκρατορία με κέντρο την περιοχή του Παντζάμπ, του Κασμίρ και της Κιμπέρ-Πακτούνκβα (παλαιά γνωστή ως Βορειοδυτική Μεθόριος). Η αυτοκρατορία διατηρήθηκε από το 1799 ώς το 1849 (50 χρόνια). Στην ακμή της, το 19ο αιώνα, εκτεινόταν από το πέρασμα του Κιμπέρ στα δυτικά έως το δυτικό Θιβέτ στα ανατολικά, και από την περιοχή Μπαχαβαλπούρ στα νότια μέχρι την περιοχή Τζαμμού και Κασμίρ στο Βορρά.



Κατηγορία:Ιστορία της Ινδίας
Κατηγορία:Ιστορία του Πακιστάν
Κατηγορία:Αυτοκρατορίες
Patrimonium Sancti Petri

Μέσω του όρου Patrimonium Sancti Petri ορίζονται δύο πράγματα :
* το σύστημα των "latifundium" εντός του Εξαρχάτου της Ραβένα το οποίο ήλεγχαν οι διακονίες της Ρώμης, με τα εδάφη που είχε παραχωρηθεί στον Επίσκοπο της Ρώμης από τον Λιουτπράνδο (δωρεά του Σούτρι), να αποτελούν έτσι τον πρώτο πυρήνα των Παπικών Κρατών (δωρεά του Πεπίνου), 
* μια διοικητική διαίρεση που υιοθετήθηκε από τον Πάπα Ιννοκέντιο Γ΄ στα βόρεια της Ρώμης.
Ακροαριστερά

Ο όρος Ακροαριστερά αναφέρεται γενικά στη ριζοσπαστική εκδοχή της Αριστεράς στην πολιτική. Ο όρος χρησιμοποιείται για να περιγράψει την Αριστερά που δεν έχει μεταρρυθμιστική (ρεφορμιστική) στρατηγική, αλλά θέλει την ανατροπή του καπιταλιστικού συστήματος. Συσχετίζεται άμεσα με τον κομμουνισμό. Η Ακροαριστερά ως τμήμα/κομμάτι της Αριστεράς επιδιώκει την υπέρβαση κάθε μορφής ταξικής κοινωνικής διαστρωμάτωσης. Επίσης, επιδιώκει την κατάργηση κάθε μορφής ταξικής ιεραρχίας, ιδιαίτερα την άνιση διανομή του πλούτου και της εξουσίας. Τέλος, η Ακροαριστερά επιδιώκει την επικράτηση μιας κοινωνίας στην οποία θα παρέχονται στον καθένα ίσες οικονομικές και κοινωνικές δυνατότητες και στην οποία κανείς δεν θα έχει υπερβολικό πλούτο ή δύναμη έναντι των άλλων.

Η Ακροαριστερά υποστηρίζει ότι τα άδικα συστήματα θα πρέπει να ανατραπούν μέσω της επανάστασης, έτσι ώστε να εγκαθιδρυθούν ισότιμες κοινωνίες. Αντιθέτως η Κεντροαριστερά εργάζεται μέσα στο σύστημα, έτσι ώστε να αμβλυνθούν ορισμένες μόνο κραυγαλέες ταξικές ανισότητες, με στόχο την κοινωνική ομαλότητα και ειρήνη. Σε ορισμένες ανεπτυγμένες καπιταλιστικές κοινωνίες, οι ακροαριστερές οργανώσεις συνήθως συμμετέχουν στις αστικές κοινοβουλευτικές διαδικασίες έτσι ώστε να επιτύχουν τους στόχους τους. Η Ακροαριστερά απαιτεί ριζικές αλλαγές έτσι ώστε να καταργηθούν οι ταξικές κοινωνικές ανισότητες (π.χ. την εθνικοποίηση των μέσων παραγωγής και τον έλεγχο αυτών από τους εργαζόμενους και τον υπόλοιπο λαό, τη δέσμευση του πλούτου που κατέχεται από μία μικρή ελίτ την αστική τάξη και την αναδιανομή του στην υπόλοιπη κοινωνία, κλπ.).
Καλαμοκανάς

Ο Καλαμοκανάς είναι παρυδάτιο καλοβατικό πτηνό της οικογενείας των Ανωραμφιδών, που απαντά και στον ελλαδικό χώρο. Η επιστημονική ονομασία του είδους είναι "Himantopus himantopus" και περιλαμβάνει 5 υποείδη. 

Στην Ελλάδα απαντά το υποείδος "H. h. himantopus" (Linnaeus, 1758). 
*Το είδος εμφανίζει αρκετά ταξινομικά προβλήματα (βλ. Συστηματική ταξινομική) και η διαίρεση σε υποείδη πρέπει να αντιμετωπίζεται με επιφύλαξη.
Ουμαρκότ

H Ουμαρκότ (ουρντού: عُمركوٹ) είναι πόλη της ομώνυμης περιοχής της επαρχίας Σιντ του Πακιστάν. Η πόλη είναι συγκοινωνιακά πλήρως συνδεδεμένη με άλλες μεγάλες πόλεις, όπως το Καράτσι και το Χαϊντεραμπάντ (της Σιντ). Είναι γνωστή για το μεγάλο πληθυσμό Ινδουϊστών που κατοικεί σε αυτή.

Παλαιότερα γνωστή ως Αμαρκότ, ήταν η πρωτεύουσα της Μεγάλης Σινδικής, περιλαμβάνοντας κάποια τμήματα του σημερινού ομόσπονδου κρατιδίου-πολιτείας Ρατζαστάν της Ινδίας. Υπήρξε ονομαστή κατά την εποχή των Μουγκάλ και της Βρετανικής Ινδίας. Ο αυτοκράτορας των Μουγκάλ Ακμπάρ γεννήθηκε στην Ουμαρκότ, όταν ο πατέρας του Χουμαγιούν κατέφυγε εκεί για να ξεφύγει από τη σύλληψη, μετά τη στρατιωτική του ήττα από τον Αφγανό πολέμαρχο Σερ Σαχ Σούρι. Ο Ράνα Πρασάντ, ο ινδουιστής κυβερνήτης του κρατιδίου του Ρατζαστάν στην περιοχή, τού έδωσε καταφύγιο. Αργότερα ο Ακμπάρ έγινε αυτοκράτορας των Ινδών και ήταν δημοφιλής τόσο στους ινδουιστές όσο και στους μουσουλμάνους υπηκόους του.

Η Ουμαρκότ έχει πολλά μέρη αρχαιολογικής αξίας όπως το μέρος όπου γεννήθηκε ο Ακμπάρ και το Οχυρό της Ουμαρκότ.
Οδυσσέας Βλαχοδήμος

Ο Οδυσσέας Βλαχοδήμος (Στουτγκάρδη, 26 Απριλίου 1994) είναι Έλληνας διεθνής ποδοσφαιριστής, γεννημένος στην Γερμανία, και αγωνίζεται ως τερματοφύλακας για λογαριασμό της Μπενφίκα και της Εθνικής Ελλάδος.

Κατοικώντας στη Στουτγκάρδη, ξεκίνησε την καριέρα του στην, αγωνιζόμενη στη Μπουντεσλίγκα, ΦφΜ Στουτγκάρδη το 2012, με την οποία πραγματοποίησε τρεις εμφανίσεις την σεζόν 2015-16, πριν ενταχθεί στον Παναθηναΐκό της Superleague Ελλάδα, όπου αγωνίστηκε για δύο σεζόν.

Ο Βλαχοδήμος, όταν ήταν νέος, εκπροσώπησε την Γερμανία σε όλες τις ηλικιακές κατηγορίες και αγωνίστηκε στο Ευρωπαϊκό Πρωτάθλημα Κ17 και το Παγκόσμιο Κύπελλο Κ17 το 2011. Αργότερα, έγινε μέλος της ομάδας που κέρδισε το ΟΥΕΦΑ Ευρωπαϊκό Πρωτάθλημα Κ17 του 2017.
Παρ Ζέτερμπεργκ

Ο Παρ Ζέτερμπεργκ ("Pär Zetterberg", 14 Οκτωβρίου 1970) είναι Σουηδός παλαίμαχος διεθνής ποδοσφαιριστής.
Απολλώνιος ο Περγαίος

Ο Απολλώνιος ο Περγαίος (ή Περγεύς) υπήρξε ένας από τους μεγαλύτερους Έλληνες μαθηματικούς – γεωμέτρες και αστρονόμους της αλεξανδρινής εποχής. Γεννήθηκε περί το 260 π.Χ. (ή σύμφωνα με άλλους μελετητές περί το 246 με 221 π.Χ.), στην Πέργη της Παμφυλίας, μια πόλη κοντά στην Αττάλεια της Μ. Ασίας. Σπούδασε και δίδαξε στην Αλεξάνδρεια κοντά στους συνεχιστές του Ευκλείδη και συνέγραψε γύρω στα 21 έργα μαθηματικών, γεωμετρίας, αστρονομίας και μηχανικής, που χωρίζονταν σε υποκατηγορίες τόμων εκ των οποίων διασώθηκαν μόνο τέσσερα με γνωστότερο εξ’ αυτών το έργο «Κωνικά» το οποίο αποτελείται από 8 βιβλία.

Δίδαξε στο Μουσείο της Αλεξάνδρειας στην «Αίθουσα 5» εξ ου και του προσδόθηκε το προσωνύμιο Απολλώνιος ο Ε΄. Οι σύγχρονοι του έτρεφαν μεγάλο θαυμασμό για το έργο του, τόσον ώστε τόλμησε να ασκήσει κριτική σε έργα του Ευκλείδη και ενίοτε να προτείνει ριζικές τροποποιήσεις σε μερικά σημαντικά τμήματα των ευκλείδειων «Στοιχείων». Ο μαθηματικός – ιστορικός Πάππος ο Αλεξανδρινός (3ος αι. μ.Χ.) τον περιγράφει ως υπερόπτη στον χαρακτήρα αναφέροντας ότι υποτιμούσε τους άλλους γεωμέτρες, και ότι κατά πάσα πιθανότητα πυροδότησε εξ αφορμής αυτού τον Αρχιμήδη να αποστείλει δι´ αλληλογραφίας στον Ερατοσθένη, εκουσίως λαθεμένα θεωρήματα «για τον έλεγχο των γνώσεων εκείνων των καθηγητών του Μουσείου που θεωρούσαν τον εαυτό τους ως αυθεντίες». Εικάζεται ότι υπήρξε νεότερος του Αρχιμήδη σε ηλικία, γεγονός που προκύπτει απ’ το ότι ο Αρχιμήδης ονομάζει την παραβολή ως «ορθογωνίου κώνου τομή», ενώ από την Απολλωνίου και έπειτα εποχή καθιερώθηκαν οι νεότερες ορολογίες «παραβολή», «έλλειψη», «υπερβολή».
Διαγωνισμός Τραγουδιού Eurovision 1967

Ο Διαγωνισμός Τραγουδιού Eurovision 1967 ήταν η 12η έκδοση του ετήσιου Διαγωνισμού Τραγουδιού της Eurovision. Πραγματοποιήθηκε στη Βιέννη της Αυστρίας, μετά τη νίκη του Ούντο Γιούργκενς στο διαγωνισμό του στην Πόλη του Λουξεμβούργου, στο Λουξεμβούργο με το τραγούδι "Merci, Chérie". Ήταν η πρώτη φορά που η εκδήλωση πραγματοποιήθηκε στην Αυστρία. Ο διαγωνισμός πραγματοποιήθηκε στο Großer Festsaal der Wiener Hofburg το Σάββατο 8 Απριλίου 1967 και τον παρουσίασε η Έρικα Βάαλ.

Δεκαεπτά χώρες συμμετείχαν στο διαγωνισμό, μία χώρα λιγότερη από το ρεκόρ των δεκαοκτώ χωρών που συμμετείχαν στις εκδόσεις του και του . Η δεν συμμετείχε μετά τη συμμετοχή της το 1966, και αποχώρησε από το διαγωνισμό σε αυτό το σημείο και δεν θα επιστρέψει μέχρι το .

Νικήτρια χώρα αναδείχθηκε το με το τραγούδι "Puppet on a String", ερμηνευμένο από τη Σάντι Σο και γραμμένο από τους Μπιλ Μάρτιν και Φιλ Κούλτερ. Αυτή ήταν η πρώτη νίκη του Ηνωμένου Βασιλείου στο διαγωνισμό και επίσης το πρώτο τραγούδι που κέρδισε στα Αγγλικά. Η συμμετοχή είχε ένα από τα μεγαλύτερα περιθώρια βαθμών ανάμεσα στο νικητή και τον δεύτερο στην κατάταξη, αφού ο νικητής κέρδισε με δύο φορές περισσότερους βαθμούς από τη συνολική βαθμολογία του δεύτερου (μόνο η Ιταλία στο διαγωνισμό του , ηγείται αυτού του ρεκόρ με περιθώριο 49 έως 17, σχεδόν τρεις φορές περισσότερους πόντους). Η παρουσιάστρια μπερδεύτηκε κατά τη διάρκεια της ψηφοφορίας και ανακήρυξε νικητή το Ηνωμένο Βασίλειο, ενώ η τελευταία χώρα, η Ιρλανδία, δεν είχε ανακοινώσει ακόμα τη βαθμολογία της. Της νικήτριας Σο, δεν άρεσε έντονα η σύνθεση, αν και η στάση της απέναντι στο τραγούδι κάπως εξασθενημένη τα τελευταία χρόνια, κυκλοφόρησε ακόμη και μια νέα έκδοση το 2007.

Ο διαγωνισμός παρέμεινε για μεγάλο χρονικό διάστημα η μόνη φορά που η Αυστρία φιλοξένησε την εκδήλωση, μέχρι το .
Σεσίλ Κιέντζε

Η Σεσίλ Κιέντζε ("Cécile Kashetu Kyenge") (γεν. 1964) είναι Ιταλίδα πολιτικός, με καταγωγή από την Λαϊκή Δημοκρατία του Κογκό, πρώην Υπουργός Ενσωμάτωσης στην κυβέρνηση του Ενρίκο Λέτα και νυν ευρωβουλευτής.
30 Χρόνια Επιτυχίες

Ο δίσκος 30 Χρόνια Επιτυχίες κυκλοφόρησε το 1996 από την FM Records και ήταν η πρώτη επίσημη δουλειά του hip-hop συγκροτήματος Ημισκούμπρια. Περιέχει τις επιτυχίες "Το Βουκολικό", "Ο Μοναχός", "Η Απολλώνεια Κορμάρα" και το "Καταλάβατε Ή Να Κάνω Και Κακά". Ο δίσκος άγγιξε τις 30 χιλιάδες πωλήσεις και έγινε ο πρώτος χρυσός ελληνικός hip-hop δίσκος. Επανακυκλοφόρησε το 2005 από την ίδια δισκογραφική μαζί με το δίσκο "Ο Δίσκος που Διαφημίζετε".
F-Zero

Το F-Zero (ιαπωνικά: エフゼロ, EFU Zero) είναι σειρά φουτουριστικών βιντεοπαιχνιδιών αγώνων που αρχικά δημιουργήθηκε από την Nintendo EAD, με πολλά παιχνίδια να έχουν αναπτυχθεί από ξένες εταιρείες. Το πρώτο παιχνίδι κυκλοφόρησε για το SNES το 1990 και ενέπνευσε τη Nintendo να δημιουργήσει πολλές συνέχειες στις επόμενες κονσόλες παιχνιδιών.

Η σειρά έχει γίνει γνωστή για την υψηλή ταχύτητα των αγωνιστικών, τους μοναδικούς χαρακτήρες και των ρυθμίσεων τους, το δύσκολο τρόπο παιχνιδιού, την πρωτότυπη μουσική, και ωθώντας την τεχνολογία στα όριά της, με αποτέλεσμα να είναι ένα από τα ταχύτερα αγωνιστικά παιχνίδια που φτιάχτηκαν ποτέ. Το πρώτο παιχνίδι ενέπνευσε τη δημιουργία παιχνιδιών όπως το Daytona USA και τη σειρά Wipeout. Η σειρά έχει αδρανοποιηθεί σε μεγάλο βαθμό από το 2004, ενώ ο τελευταίος τίτλος της είναι το F-Zero Climax. Ωστόσο, χει κάνει αρκετές εμφανίσεις σε άλλα franchises, επεκτείνοντας τη δημοτικότητα της σειράς.
Ιγινίσα

thumb|250px|Η διπλή κορυφή των Ιγινίσα
Τα Ιγινίσα (Ισπανικά: "Illiniza") είναι ένα ζευγάρι από ηφαιστειογενή βουνά που βρίσκονται στα νότια του Κίτο. Βρίσκονται στο οικολογικό καταφύγιο που μοιράζεται το όνομά του με τα βουνά. Οι κορυφές είναι μεταξύ των υψηλότερων στον Ισημερινό. Οι δύο κορυφές ενώνονται με ένα αυχένα μήκους ενός χιλιομέτρου. Η νότια κορυφή είναι ψηλότερη από τη βόρεια, με ύψος 5.248 μέτρα έναντι 5.126 μέτρων.

Το όνομα Ιγινίσας προέρχεται από τις Κούνζα λέξεις για "αρσενικός λόφος"
Φαμπιάν Εστάι

Ο Φαμπιάν Ραφαέλ Εστάι Σίλβα, γνωστός και πιο απλά ως Φαμπιάν Εστάι (γεννημένος στις 5 Οκτωβρίου 1968 στην πόλη Σαντιάγο της Χιλής) είναι Χιλιανός παλαίμαχος διεθνής ποδοσφαιριστής, που έχει αγωνιστεί σε Πρωταθλήματα της Χιλής, της Ελβετίας, της Ελλάδας, του Μεξικό και της Κολομβίας. Συνολικά, αγωνίστηκε σε δώδεκα διαφορετικές ομάδες, ενώ χαρακτηριστικό της ικανότητάς του να σκοράρει αν και αγωνιζόταν ως μέσος αποτελεί το γεγονός ότι από το 1993 και μέχρι το τέλος της καριέρας του το 2006, ο Φαμπιάν Εστάι σκόραρε με τη φανέλα όλων των ομάδων με τις οποίες αγωνίστηκε.
Β΄ Αγγλοαφγανικός Πόλεμος

Ο Β΄ Αγγλοαφγανικός Πόλεμος ήταν η πολεμική σύρραξη μεταξύ Βρετανικών Ινδιών και του Εμιράτου του Αφγανιστάν από το 1878 ώς το 1880, όταν εμίρης ήταν ο Σερ Αλί Χαν, ο γιος του ιδρυτή της δυναστείας Μπαρακζάι, Ντοστ Μοχάμμαντ Χαν.

Επρόκειτο για τη δεύτερη φορά που οι Βρετανικές Ινδίες εισέβαλαν στο Αφγανιστάν. Ο πόλεμος τελείωσε μετά από μια σειρά στρατιωτικές νίκες των Βρετανών εις βάρος διαφόρων Αφγανικών δυνάμεων και στις 26 Μαΐου 1879 υπογράφτηκε η Συνθήκη της Γκανταμάκ. Μετά την υπογραφή της εν λόγω συνθήκης οι περισσότεροι από τους Βρετανούς και Ινδούς στρατιώτες αποσύρθηκαν από το Αφγανιστάν και οι Αφγανοί επιτράπηκε να διατηρήσουν την εσωτερική τους κυριαρχία αλλά αναγκάστηκαν να παραχωρήσουν τον έλεγχο της εξωτερικής τους πολιτικής στους Βρετανούς.
Σίνισα Γκόγκιτς

Ο Σίνισα Γκόγκιτς (στα σέρβικα: Синиша Гогић, γεννημένος στις 20 Οκτωβρίου 1963) είναι Σερβοκύπριος πρώην ποδοσφαιριστής που έχει παίξει για τις Ραντνίτσκι Νις και Ραντ από τη Γιουγκοσλαβία, για τον Ολυμπιακό από την Ελλάδα, για το ΑΠΟΕΛ, την Ανόρθωση και τον Ολυμπιακό Λευκωσίας από την Κύπρο, ενώ έχει αγωνιστεί και με την εθνική ομάδα της Κύπρου. Χαρακτηριστικό της εκτελεστικής του δεινότητας είναι πως κατάφερε να σκοράρει με όλες τις ομάδες στις οποίες αγωνίστηκε κατά τη διάρκεια της πολυετούς καριέρας του.
Αυτό είναι χειρότερο

[[Οι Συμφορές του Πολέμου]], Νο. 37: "Esto es peor" ("Αυτό είναι χειρότερο"), [[Φρανθίσκο Γκόγια]], περ. 1812 -1814, 15,5 x 20,8 εκ. (εικόνα)/ 24,9 x 34,1 εκ. (χαρτί)
Αυτό είναι χειρότερο (Ισπανικά: Esto es peor) είναι ένα χαρακτικό του Ισπανού ζωγράφου και χαράκτη Φρανθίσκο Γκόγια (1746–1828). Φιλοτεχνήθηκε κατά την περίοδο 1812 - 1815, ωστόσο, δεν δημοσιεύθηκε μέχρι το 1863. Είναι το έργο Νο. 37 της σειράς χαρακτικών "Οι Συμφορές του Πολέμου", την οποία ο Γκόγια δημιούργησε ως εικαστική διαμαρτυρία ενάντια στη βία της Εξέγερσης της 2ας Μαΐου του 1808 και του Πολέμου της Ιβηρικής Χερσονήσου (1808 - 1804) που ακολούθησε.

Η εικόνα του έργου βασίζεται σε μία σκηνή που έλαβε χώρα στο Chinchón τον Δεκέμβριο του 1808, την περίοδο που ο αδερφός του Γκόγια κατοικούσε εκεί ως ιερέας. Όταν Ισπανοί επαναστάτες σκότωσαν δύο Γάλλους στρατιώτες, οι Γάλλοι ανταπέδωσαν σφαγιάζοντας άντρες κατοικούσαν στην περιοχή. Ο Γκόγια παρουσιάζει το ακρωτηριασμένο σώμα ενός επαναστάτη ανασκολοπισμένο πάνω στα κλαδιά ενός δένδρου, να έχει διατρυπηθεί σε δύο σημεία - στον πρωκτό και την ωμοπλάτη. Το κεφάλι του θύματος έχει στραφεί προς τον θεατή, κατά τρόπο που παραπέμπει στον τίτλο ενός άλλου έργου της σειράς "Οι Συμφορές του Πολέμου" - Νο. 26: "Δεν μπορείς να το δεις αυτό". Το χέρι του είναι κομμένο πάνω από τον ώμο. Στο φόντο, Γάλλοι στρατιώτες πανηγυρίζουν και χλευάζουν. Η εικόνα συμπεριλαμβάνει σεξουαλικά υπαινιγμούς, υπονοώντας πως το θύμα έχει υποστεί βιασμό.

Η απεικόνιση του σώματος του νεκρού άντρα βασίζεται εν μέρει σε ένα θραύσμα Ελληνιστικού αντρικού γυμνού ενός Αθηναίου γλύπτη, το "Belvedere Torso". Ο Γκόγια είχε κάνει μια μελέτη του αγάλματος με την τεχνική wash σε μαύρες αποχρώσεις κατά τη διάρκεια μιας επίσκεψής του στη Ρώμη. Ωστόσο, ανατρέπει τα κλασικά μοτίβα που χρησιμοποιούνταν στην πολεμική τέχνη προσθέτοντας θεατρικά στοιχεία - το κλαδί που διαπερνά τον πρωκτό, οι κινούμενοι ώμοι και το κοντινό πλάνο. Ο άντρας είναι γυμνός, κάτι που από μόνο του αποτελεί μια τολμηρή κίνηση για την Ισπανική τέχνη του 19ου αιώνα. Ένα αντίτυπο του έργου "Αυτό είναι χειρότερο" της έκδοσης του 1863 αγοράστηκε από την Εθνική Πινακοθήκη της Σκωτίας το 1967.
Κλων Στέφανος

Ο Κλων Στέφανος (Κέα, 1854 - 11 Ιανουαρίου 1915) ήταν Έλληνας επιστήμονας, ο πρώτος Έλληνας γιατρός-ανθρωπολόγος. Ειδικεύτηκε σε πλήθος ερευνών και μελετών, ενώ πραγματοποίησε ανασκαφές σε πολλές νησιωτικές περιοχές της Ελλάδας. Θεωρείται ο θεμελιωτής της φυσικής ανθρωπολογίας στην Ελλάδα. Ίδρυσε το Ανθρωπολογικό Μουσείο της Αθήνας και ήταν σύμβουλος της Αρχαιολογικής Εταιρείας.
Φιλία

μικρογραφία|Φιλία
Φιλία ονομάζεται η πλατωνική σχέση μεταξύ δύο ή περισσότερων ατόμων του ίδιου ή και διαφορετικού φύλου, με κύριο χαρακτηριστικό την αμοιβαία αφοσίωση και κατανόηση, χωρίς να υπάρχει συμφέρον, κίνητρο ή ανώτερος στόχος. Φιλία ειναι η αμοιβαία εμπιστοσύνη και ειλικρίνεια μεταξύ των μελών της. Η φιλία δεν καθορίζεται από την φυλή, το χρώμα, την εθνικότητα ή την ηλικία .

Η φιλία βοηθάει σημαντικά στην κοινωνικοποίηση των παιδιών και των εφήβων και στην ανάπτυξη υγειών σχέσεων στους ενήλικες. Οι φιλίες αρχίζουν να χτίζονται την περίοδο της ενηλικίωσης, συνήθως στην εφηβεία. Παίζει ρόλο στην ανάπτυξη του ατόμου, της προσωπικότητας, της σωματικής και ψυχικής υγείας. 

Οι φιλίες είναι γεγονός ότι αποτελούν ένα σημαντικό και αναπόσπαστο μέρος της ζωής μας. Είναι γνωστό ακόμα ότι η φιλία δεν είναι μια εύκολη ή απλή υπόθεση.

Για πολλούς ανθρώπους το να κάνουν ή να διατηρούν φίλους είναι δύσκολο. Σε μια γνήσια φιλία υπάρχει ο αμοιβαίος σεβασμός, ώστε να υπάρχει ώρα και χώρος για να εκφραστούν όλοι. Αντιθέτως όταν μιλάμε για "σκέτη παρέα", τα κίνητρα είναι διαφορετικά. Εδώ δε συναντιόμαστε για να μοιραστούμε τη ζωή στην ολότητά της, αλλά μόνο για να ευχαριστηθούμε κάποια συγκεκριμένα πράγματα, πρόσκαιρα πράγματα, που τυγχάνει να μας αρέσουν και των δύο..
Undisputed Attitude

Undisputed Attitude είναι ο τίτλος του στούντιο δίσκου του αμερικανικού Thrash Metal συγκροτήματος Slayer, ο οποίος περιελάμβανε μόνο διασκευές σε τραγούδια πανκ συγκροτημάτων και κυκλοφόρησε τον Μάιο του 1996 μέσω της δισκογραφικής εταιρείας "American Records".
Μπρίστολ Ρόβερς

Η Μπρίστολ Ρόβερς είναι ένας αγγλικός, ποδοσφαιρικός σύλλογος, με έδρα το Μπρίστολ, η οποία αγωνίζεται στη Λιγκ Ουάν]]. Η ομάδα αγωνίζεται στο Μεμόριαλ Στέιντιουμ, στο Χόρφιλτ. 

Ο σύλλογος ιδρύθηκε το 1883 ως Μπλακ Άραμπς ΦΚ. Το υφιστάμενο όνομα υϊοθετήθηκε το 1899. Εντάχθηκαν στη Football League το 1920 και δεν έχουν αποχωρήσει εκ τότε. 

Οι κυριότεροι αντίπαλοι της ομάδας είναι κατά σειρά η Μπρίστολ Σίτι, η Κάρντιφ Σίτι και η Σουίντον Τάουν.

Κατηγορία:Ποδοσφαιρικές ομάδες Αγγλίας
Άγις Ταμπακόπουλος

Ο Άγις Ταμπακόπουλος (1892-18 Αυγούστου 1958) ήταν Έλληνας νομικός και πολιτικός, διδάκτορας του πανεπιστημίου του Γκέτινγκεν. Διετέλεσε υπουργός Δικαιοσύνης από τις 17 Ιουλίου 1938 ως τις 20 Απριλίου 1941. Ως πρώτος τη τάξει υπουργός χρημάτισε και πρωθυπουργός μετά την αυτοκτονία του Κορυζή από τις 18 Απριλίου ως τις 20 Απριλίου 1941. Το αρχείο του αποτελεί τη μοναδική πηγή για άντληση πληροφοριών ως προς την αρχική μορφή του κειμένου του Αστικού Κώδικα.